Die VVA se geveerde en vierpotige ‘inwoners’ verskaf plesier! - Eden Alternative South Africa
Volgens Anneke Bezuidenhout, die Bestuurder Bejaardesorg-dienste van die Vrystaat-Versorging in Aksie, was dit aanvanklik met groot huiwering dat personeel en beheerrade troeteldiere toegelaat het maar die nuwe inwoners is werklik met min teenkanting aanvaar.
Daar is tans troeteldiere in 8 VVA huise en inwoners in VVA wooneenhede kan ook hulle troeteldiere saambring. Die volgende huise is ‘pet friendly’:
Mooihawe in Bloemfontein
Huis Moria in Theunissen
Rusoord in Brandfort
Huis Kosmos in Kestell
Avondvrede in Vrede
Huis Vergesig in Zastron
Huis Goedversorg in Boshof
Huis Maranata in Bothaville
‘Ek dink werklik dat almal die waarde van die diere se teenwoordigheid sien. Wat bring meer huislikheid, vrede en gemeensaamheid as die kat wat op die stoep op ‘n stoel lê en slaap of die hondjie wat by die hek almal inwag en saam draf. Dit gee ook ‘n verantwoordelikheid vir inwoners wat lief is vir diere en na hulle omsien. Die huisdiere is ook slim en weet by wie kan hulle tuis maak of wie sal aandag gee.
Dit bly elke dag net ‘n voorreg om te sien watter vreugde diere verskaf aan ons inwoners. By Vergesig in Zastron het ‘n inwoner nou ingetrek met haar sewe kanaries(haar kinders) en niemand het nog gekla oor hulle oggend baldadigheid. Ons gebruik die riglyne in Haleigh’s Almanak van die Eden Alternative om die aspek te bestuur- maar my ervaring is dat die diere se insluiting spontaan plaasvind en sonder veel probleme deel van die daaglikse huis lewe word.’
[Nog stories vanuit die Vrystaat volg!]
← Pets! To do or not to do?
Huis Goedversorg se Gemmer, Poeksie en Kolle →